יצחק ירוחם בורודיאנסקי

הרב יצחק ירוחם בורודיאנסקי
הרב יצחק ירוחם בורודיאנסקי (נולד בג' תמוז תש"ב, יוני 1942) הוא משגיח בישיבת קול תורה וראש כולל "ישיבת הר"ן" בירושלים.

==ביוגרפיה==

נולד בג' תמוז תש"ב בתל אביב להניה ולרב אפרים בורודיאנסקי ראש כולל "שבט מיהודה" ועורך האנציקלופדיה התלמודית.

בצעירותו למד בישיבת אור ישראל לצעירים, ובבחרותו בישיבת פוניבז' היה תלמיד מובהק לראשי ורבני הישיבה בעיקר התבלט בקשר עם הרב יחזקאל לוינשטיין מנהלה הרוחני של ישיבת פונביז', ועם הרב שמואל רוזובסקי (שלאחר פטירתו גם ערך כמה מספרי שיעוריו על הש"ס).

בסוף שנות ה-60 נישא למלכה, בתו של הפוסק הנודע וראש ישיבת קול תורה הרב שלמה זלמן אויערבאך. שימש כר"מ בישיבת קול יעקב. ובשנת 1982 התמנה למנהלה הרוחני של ישיבת קול תורה, לצד הרב גדליה איזמן אשר הפסיק למסור שיחות. שיחותיו נמסרות מדי יום שלישי ובליל שבת בהיכל בית המדרש של הישיבה, בישיבה הוא מוסר "ועדים" פעמיים ביום לקבוצות של 8–15 תלמידים החפצים בכך וכן הוא מוסר "ועדים" כל יום לבני שיעור אחר בענייני מוסר, כמו כן מוסר וועדים לחתנים חלקם באופן ישיר וחלקם באופן מוקלט.

בשיחותיו מזכיר רבות את הרב יחזקאל לוינשטיין ומכנהו "המשגיח זכרונו לברכה".

בשנת תשנ"א התמנה לראש כולל ישיבת הר"ן של הרב צבי ויספיש בשכונת רמות בירושלים ושם מוסר שיעור כללי מדי יום שישי ושיחות מוסר בימי שני.

המשגיח מוסר שיחות קבועות בבית מדרש לתלמידי ישיבת פונביז' בבית מדרש ליד הישיבה, וכן לבוגרי הישיבה בשכונת עזרת תורה בירושלים, ולבוגרי ישיבת קול תורה בכל הארץ.

על אף היותו גיסו של הרב שמואל אוירבך, הרב בורודיאנסקי אינו נוקט עמדה פוליטית ב בעשורים השני והשלישי של המאה ה-21.<ref>[https://ch10.co.il/news/tag/הגאון-רבי-יצחק-ירוחם-ברודיאנסקי/ באתר חרדים 10]</ref>

==משפחתו==
אחיו הוא הרב בן ציון בורודיאנסקי, ר"מ בישיבת קול תורה וחבר מועצת גדולי עולם התורה של בני תורה.

בין בניו המוכרים הם: הרב חיים יהודה ממודיעין עלית מנהל רוחני בישיבת חכמת התורה; הרב יהושע ראש כולל 'ישיבת הר"ן' - סניף קריית הרצוג, עורך ומהדיר כתבי סבו הרב שלמה זלמן אוירבך, ומחבר ספר "כוס ישועות"; הרב אברהם דב מרכסים ראש בית המדרש ברקאי בחיספין שבגולן.

== כתביו ==
* שיח יצחק שיחות מוסר למועדים ועל התורה. [https://hebrewbooks.org/60786 בראשית], [https://hebrewbooks.org/60789 שמות], [https://hebrewbooks.org/60787 אלול-תשרי,] [https://hebrewbooks.org/60788 חשוון-מנחם אב,] באתר היברובוקס.
* הליכות יצחק על מסכתות הש"ס, יצא בהסכמתו של חמיו הרב שלמה זלמן אוירבך, של רבו הרב אלעזר מנחם מן שך, ושל גיסו הרב שמואל אוירבך, [https://hebrewbooks.org/60752 חולין,] [https://hebrewbooks.org/60753 סוכה,] [https://hebrewbooks.org/60754 עירובין,] [https://hebrewbooks.org/60755 פסחים,] [https://hebrewbooks.org/60756 שבת,] באתר היברובוקס.
* מוסר אבות, ליקוט מעורר ללימוד מסכת אבות, בני ברק תשנ"ב.
* קובצי שיחות בכל חצי שנה יוצאים לאור שיחותיו שנכתבו על ידי התלמידים.
* קונטרס פרשת הנישואין, נספח לספר תורת הבניין מאת מרדכי פוטאש, בספר גישה שמרנית רדיקלית למצוות עונה.
* קונטרס במעלתו של הספר חשבון הנפש, נספח לספר בואו חשבון מאת יעקב גרשון ויס, בקונטרס מציג את מנדל לפין כיהודי ירא שמים ומכשיר את ספרו "חשבון הנפש" השנוי במחלוקת.
* 

==קישורים חיצוניים==

* 
* 

== הערות שוליים ==

קטגוריה:רבני ישיבת קול תורה
קטגוריה:משגיחים ישראלים
קטגוריה:בית וגן: רבנים
קטגוריה:בוגרי ישיבת פוניבז'
קטגוריה:משפחת חיים יהודה לייב אוירבך
קטגוריה:משפחת פרוש
קטגוריה:זוכי פרס הרב קוק
קטגוריה:אנשי היישוב ילידי הארץ
קטגוריה:ישראלים שנולדו ב-1942
קטגוריה:בוגרי ישיבת אור ישראל לצעירים